# „PRACUJ, ZMEŇ SVOJ ŽIVOT“

**AKTIVITA Č. 3 „PODPORA ZAMESTÁVANIA UOZ“**

**Hlavnou aktivitou projektu** je poskytovanie príspevku zamestnávateľovi na úhradu časti celkovej ceny práce (ďalej len „CCP“) pre zamestnanca vypočítanej z priemernej mzdy zamestnanca v hospodárstve SR za 1-3 štvrťrok 2019.

**Oprávnená cieľová skupina:** UoZ podľa § 6 zákona o službách zamestnanosti, vedený v evidencii UoZ najmenej **1 mesiac.**

**Oprávneným žiadateľom** jezamestnávateľ podľa § 3 ods. 1 a ods. 2 písm. a) a c) zákona o službách zamestnanosti.

Úrad poskytne finančný príspevok zamestnávateľovi, ktorý **príjme na vytvorené pracovné miesto UoZ** z oprávnenej cieľovej skupiny, **ak pracovný pomer je dohodnutý v rozsahu najmenej polovice ustanoveného týždenného pracovného času:**

* Opatrenie č. 1 na dobu určitú, **minimálne** **6 mesiacov, bez povinnosti udržania pracovného miesta,**
* Opatrenie č. 2 na dobu určitú, **minimálne 6 mesiacov s povinnosťou udržať pracovné miesto 3 mesiace,**
* na neurčitý čas s dobou poskytovania 6 mesiacov.

**Opatrenie č. 1**

* Za oprávnené výdavky sa považuje príspevok na úhradu **66% CCP** zamestnanca, najviac však vo výške 66% CCP vypočítanej z priemernej mzdy zamestnanca v hospodárstve SR za 1-3 štvrťrok 2019 (1 438,52 €) t.j.  **najviac vo výške 949,42 €** /1 mesiac. Za obdobie 6 mesiacov je to najviac v sume **5 696,53 €** (949,42 x 6 mesiacov).
* Výška príspevku zodpovedá pracovnému pomeru dohodnutému na ustanovený týždenný pracovný čas. Ak je pracovný pomer dohodnutý na kratší čas, výška finančného príspevku sa pomerne kráti (pri pracovnom pomere v rozsahu najmenej ½ ustanoveného týždenného pracovného času sa poskytuje maximálne do sumy **474,71 €).** Finančný príspevok sa poskytuje zamestnávateľovi jednorazovo na obdobie **najviac 6 mesiacov** formou predfinancovania oprávnených nákladov.

**Opatrenie č. 2**

* Za oprávnené výdavky sa považuje príspevok na úhradu **85% CCP zamestnanca**, najviac však vo výške 85% CCP vypočítanej z priemernej mzdy zamestnanca v hospodárstve SR za 1-3 štvrťrok 2019 (1438,52 €) t.j.  **najviac vo výške 1 222,74 €** /1 mesiac.  Za obdobie 6 mesiacov je to najviac v **sume 7 336,44 €** (1 222, 74 x 6 mesiacov).
* Výška príspevku zodpovedá pracovnému pomeru dohodnutému na ustanovený týždenný pracovný čas. Ak je pracovný pomer dohodnutý na kratší čas, výška finančného príspevku sa pomerne kráti (pri pracovnom pomere v rozsahu najmenej ½ ustanoveného týždenného pracovného času sa poskytuje maximálne do sumy **611,37 €).** Finančný príspevok sa poskytuje zamestnávateľovi jednorazovo na obdobie **najviac 6 mesiacov** formou predfinancovania predpokladaných oprávnených nákladov.
* Zamestnávateľ je povinný vytvorené pracovné miesto, na ktoré mu bol poskytnutý príspevok, **udržať po dobu najmenej 3 mesiacov**.

**Bližšie informácie nájdete na:** [**www.upsvar.sk**](http://www.upsvar.sk)